હવે ભારત. હું લિસ્ટ નહીં કહું કે કોણ, ક્યારે, કેમ, કેવી રીતે, જીત્યું. પણ સલમાન રશ્દિને બુકરમાં સૌથી વધારે નોમિનેશન મળ્યા છે. ચાર વખત નોમિનેશન… ! મિડનાઈટ ચિલ્ડ્રન માટે તો તેઓ જીત્યા. ઊપરથી જ્યારે બુકર ઓફ બુકરનો વારો આવ્યો (અત્યાર સુધી બુકરમાંથી કઈ સર્વશ્રેષ્ઠ પુસ્તક છે એવું) ત્યારે બે વાર રશ્દિની મિડનાઈટ ચિલ્ડ્રન જીતી ચુકી છે. અરૂંધીતી રોય પ્રથમ મહિલા જેણે જીત્યો. તો કિરણ દેસાઈની માતા અનિતા દેસાઈને ત્રણવાર નોમિનેશન મળ્યું પણ જીત્યા એક પણ નહીં જે સપનું દિકરીએ પૂરૂ કર્યું. ઈનહેરીટેસ ઓફ લોસ…. આ સિવાય કમનસીબ લેખકોમાં અમિતાવ ઘોષ જેમને શેડો લાઈન્સ (ગુજરાતીમાં છાયારેખા) માટે અને તેમની ટ્રાયોલોજી માટે નોમિનેશન મળેલા પણ કોઈવાર જીતતા નથી. નસીબ નહીં પરંતુ દરેક વખ્તે પ્રતિદ્વંદ્ધી ટક્કરનો આવી જાય છે. આ સિવાય નીલ મુખર્જી પોતાની અદભૂત શૈલીના કારણે ઓળખાય છે. તેમની પાસ્ટ કન્ટીન્યુસ એકવાર તો વાંચ્યા જેવી છે. 2014માં તેમને ધ લાઈવ્સ ઓફ અધર્સ માટે નોમિનેટ કરેલા. બ્રિટન અને ભારતીય મૂળના લોકોએ પણ બુકર માટેનો વિજેતા નીલને ગણી લીધો હતો. પણ જજીસને હાર્વડ જેક્બસનની ફિંન્કલર ક્વેશ્ચન ગમી ગઈ. અને નીલનું પત્તુ કપાઈ ગયું. ત્યારે બ્રિટને હોહો કરી મુકેલી. અને લોકોનો બુકર પરથી વિશ્વાસ પણ ઊઠી ગયેલો. રોહિન્ટન મિસ્ત્રીએ અત્યારસુધીમાં ત્રણ નોવેલ લખી છે, સચ અ લોંગ જર્ની, ફાઈન બેલેન્સ અને ફેમિલી મેટર્સ અને મારા સાળાને ત્રણેવાર નોમિનેશન મળી ગયું, પણ જીત્યો નહીં. 2008માં તો અરવિંદ અડિગાએ ધમાલ મચાવી દીધેલી. વ્હાઈટ ટાઈગર જેનો ગુજરાતી અનુવાદ પણ સુંદર થયેલો. આ બુક વાંચીને થયેલું કે આને બુકર કહેવાય ! અને હવે એ લેખક જેને તમે ઓળખતા હો તો ? જેની મેં આ કચરાછાપ લેખમાં આગળ રજૂઆત કરી ‘જીત થાયીલ’ (Jeet Thayil) કોઈ દિવસ નામ સાંભળ્યું છે. 2012માં નાર્કોપોલિસ નામની કિતાબ માટે તેમને નોમિનેશન મળેલું. જેમાં તેણે મુંબઈ અને ડ્રગ્સની કહાનીઓને વર્ણવેલી. હકિકતે તમે નામ સાંભળ્યું જ નહીં હોય… ખોટું ના બોલતા….